Sistema han mga Hitaas nga Eskwelahan han Pilipinas ha Siyensiya

An Sistema han mga Hitaas nga Eskwelahan han Pilipinas ha Siyensiya (PSHSS) in usa nga espesyalisado nga sistema hin mga pampubliko na hitaas nga eskwelahan ha Pilipinas nga igindudumara han Departamento han Siyensiya ngan Teknolohiya han Pilipinas. Iginsisiring nga usa han mga pinakamaupay nga hitaas nga eskwelahan ha siyensiya ha Pilipinas an PSHS ngan iginkikita nga usa han mga pinakamaupay ha ASEAN nga rehiyon ha 2016.

Nagpapaeskwela an Sistema han PSHS ha mga estudyante nga Pilipino nga makarit ha mga siyensiya ug matematika. Ha pamaagi hin kumpetitibo nga eksaminasyon an pagsulod ha PSHS, ngan mga mulopyo nga Pilipino la an pwede sumulod. Ginsaaran ha balaud nga dapat makatapos ha mga kurso hin puro nga siyensiya, matematika, o inheryerya ha kolehiyo. Kilala an sistema para hit iya makuri nga kurikulum nga naghihimo han pinakamaupay nga mga proesyonal ha nasud.

Kilala an PSHS para hit iya aktibo nga pag-bulig ha mga nasudnon ngan panlangyaw nga mga kompetisyon ha siyensiya, teknolohiya, ug matematika, bagan an Sipnayan, Kapnayan, MATHirang MATHibay, Metrobank-MTAP-DepED Math Challenge, mga Philippine Matheamtics, Physics, ngan Chemistry Olympiad, Australian Mathematics Competition, ug Australian Chemistry Quiz. Nakakadaog gihapon an mga estudyante ha pamaagi hin pribado nga pagpopondo ha mga panlangyaw nga kumpetisyon bagan an Taiwan International Science and Engineering Fair, Intel International Science and Engineering Fair, International Math Olympiad, International Junior Science Olympiad, International Earth Science Olympiad, International Olympiad on Astronomy and Astrophysics, ngan an International Physics Olympiad,

May-ada salida nga ginapagawas han 2007 para pagtahod ha PSHS. Nagkamay-ada hin nasudnon ngan panlangyaw nga pagkakakilala an Pisay nga iginpadara ini ha Toronto International Film Festival. Igindirektahan an Pisay hin usa nga alumnus han eskwelahan, hi Aureus Solito, ngan gin-nominar para Best Documentary Feature Film ha 2008 Asia Pacific Screen Awards.

Mga Kampus ngan Organisasyon han Sistema

Mga Kampus 
Para ha 24 nga tuig, nag-uusahan la nga kampus an PSHS ha Agham Road, Diliman, Syudad han Quezon kun diin ginkakarawat an nalabaw nga 240 nga nakuha han patuig nga National Competitive Examination para ipa-eskwela han gobyerno. Ha kada campus, 30 an estudyante ha kada klase. Pero, tulo la an klase ha mga rehiyonal nga kampus kontra hit otso nga klase kada batch han Main Campus. Ha yana, may-ada 12 nga rehiyonal nga kampus an PSHS upod an Main Campus.

Mga Kasarigan